ריקי מרטין

אנריקה חוסה מרטין מוראלס (בספרדית: Enrique Martín Morales; נולד ב־24 בדצמבר 1971) הוא זמר, פזמונאי, מפיק מוזיקלי ושחקן פוארטו ריקני המוכר בשם הבמה ריקי מרטין (Ricky Martin). פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: מערכות היחסים בפסקאות האחרונות. ריקי מרטין נולד וגדל בסן חואן שבפוארטו ריקו. כבר בהיותו ילד גילה כישרון מוזיקלי. בגיל 6 החל להופיע בפרסומות בטלוויזיה, והופיע בהצגות בית הספר, כמו גם במקהלת בית הספר. אז החל לקחת שיעורים בפיתוח קול ובמשחק במטרה לנצל את כישרונו לטובת קריירה בתחום. בשנת 1984, כשהוא בן 12 בלבד, התקבל ללהקת הבנים הלטינית "Menudo", אשר זכתה להצלחה רבה בשנות השמונים. מרטין, שהיה הסולן הראשי בלהקה הפך למושא הערצה ברחבי אמריקה הלטינית עוד בטרם סיים את לימודיו התיכוניים. בשנת 1989, לאחר חמש שנים כחבר הלהקה, פרש ממנה וחזר לפוארטו ריקו כדי לסיים את לימודיו. לאחר מכן נסע לניו יורק, למספר חודשים של מנוחה, שלאחריהם החל לפתח קריירת סולו. הוא עבר להתגורר במקסיקו, שם הופיע בהצגות ובסרטים. מרטין משמש כיום כשגריר של רצון טוב מטעם ארגון יוניצ"ף של האו"ם. באוגוסט 2008 הפך מרטין לאב לתאומים, מטאו וולנטינו, שנולדו מאם פונדקאית. ב-29 במרץ 2010 החליט מרטין לצאת מהארון וכתב באתר האינטרנט שלו: "אני גאה לומר שנפל בחלקי המזל להיות גבר הומוסקסואל, בורכתי מאוד להיות מי שאני". באפריל 2014 החל לצאת עם חואן יוסף (אנ'), צייר סורי-שוודי ממוצא כורדי וארמני. ב-16 בנובמבר 2016 הודיעו על אירוסיהם. בינואר 2018 הודיע מרטין כי הם נשואים. ב-31 בדצמבר 2018 הודיעו מרטין ויוסף על הולדת בתם לוסיה. ב-30 באוקטובר 2019 הודיעו מרטין ויוסף על הולדת בנם הרביעי רן מרטין-יוסף שהצטרף למשפחה 10 חודשים לאחר הולדת בתם לוסיה. אלבום הבכורה שלו, Ricky Martin, יצא לחנויות בנובמבר 1991. שנה וחצי אחר כך יצא אלבומו השני, "Me Amarás(אנ')". שני האלבומים יצאו בחברת "סוני" העולמית וביססו את מרטין ככוכב לטיני מן השורה הראשונה. בשלב זה החליט כי הגיע הזמן לנסות לפרוץ אל השוק הבינלאומי. לשם כך הגיע לארצות הברית, שם התקבל לאופרת הסבון "בית חולים כללי", וגילם על במות ברודוויי את מריוס ב"עלובי החיים". ב-1996 יצא אלבומו השלישי, "A Medio Vivir(אנ')", שכלל את הלהיט העולמי "María", שהיה לסינגל הראשון של מרטין בארצות הברית. בפברואר 1998 יצא אלבומו הרביעי, "Vuelve", שכלל את הלהיט "The Cup of Life", שהיה לשיר הרשמי של מונדיאל 1998 ועל כן זכה לחשיפה כלל-עולמית. במאי 1999 יצא לחנויות אלבומו דובר האנגלית הראשון של מרטין, הנקרא "Ricky Martin" (כשם אלבומו הראשון), שכלל את להיטו הגדול ביותר, "Livin' la Vida Loca". הסינגל הגיע למקום הראשון בארצות הברית ובבריטניה והיה לאחד הלהיטים הגדולים של שנת 1999. באלבום שילב מרטין בין מוזיקת הפופ למוזיקה הלטינית, ז'אנר אשר זכה להצלחה רבה בשלהי שנות התשעים. האלבום נמכר מעל ל-17 מיליון עותקים ברחבי העולם ומרטין היה לאחד האומנים הבולטים של תעשיית המוזיקה העולמית. בדצמבר 2000 יצא אלבומו דובר האנגלית השני, "Sound Loaded", שנחשב לכישלון מסחרי בהשוואה לקודמו. האלבום, שכלל את הלהיט המצליח "She Bangs", הגיע למקום הרביעי בלבד במצעד האמריקני, וסך מכירותיו בעולם היה 5.4 מיליון עותקים. האלבום כלל גם את הלהיט "Nobody Wants to Be Lonely", שהיה דואט מצליח עם הזמרת כריסטינה אגילרה. הלהיט השלישי מהאלבום, "Loaded" (יולי 2001) היה ללהיט הגדול האחרון של מרטין, כשלאחריו שב לפנות לקהל באמריקה הלטינית. באותה השנה, השתתף בשיר "El Ultimo Adios (The Last Goodbye)". במאי 2003 חזר מרטין לאור הזרקורים, שהוציא את אלבומו "Almas del Silencio", אלבום דובר ספרדית בלבד, שכלל את הלהיט "Jaleo", שנמכר בארבעה מיליון עותקים ברחבי העולם. באוקטובר 2005 יצא אלבומו העשירי, "Life", והראשון מזה חמש שנים שדובר אנגלית. הלהיט הראשון ממנו, "I Don't Care", שהיה דואט עם הראפר פאט ג'ו וזמרת הרית'ם אנד בלוז, אמרי, זכה להצלחה מינורית, והיה המשך לקריירה המדשדשת של מרטין. לאחר פעמיים בהן היה אמור להופיע בישראל אך ההופעות בוטלו, ב-2006 וב-2010, ב-14 בספטמבר 2016 הופיע מרטין בהיכל מנורה מבטחים לעיני כ-6,500 צופים. ב-2 בנובמבר 2010, הוציא, בשיתוף פעולה עם ג'וס סטון, את הסינגל "The Best Thing About Me Is You". ב-5 באפריל 2011, הוציא את הסינגל "Más". בשנת 2018 הופיע בתפקיד אנטוניו ד'אמיקו בסדרה "הרצח של ורסצ'ה" - העונה השנייה של סדרת הטלוויזיה האמריקאית "סיפור פשע אמריקאי". בשנת 2020 שיחק בסרט "ההמצאה הקסומה של ג'רוניקוס ג'אנגל". בשנת 2024 כיכב מרטין בסדרה "פאלם רויאל" (אנ') מבית אפל TV פלוס, דרמה קומית תקופתית שם גילם את רוברט דיאז לצדה של קריסטן ויג. 1991: Ricky Martin 1993: Me Amarás 1995: A Medio Vivir 1998: Vuelve 1999: Ricky Martin 2000: Sound Loaded 2003: Almas del Silencio 2005: Life 2011: Música + Alma + Sexo 2015: A Quien Quiera Escuchar 2001: La Historia The Best of Ricky Martin :2001 2008: 17 2011: 17: Greatest Hits 1999: The Ricky Martin Video Collection 1999: (One Night Only (video 2001: La Historia 2001: Europa: European Tour 2006: MTV Unplugged 2007: Ricky Martin Live: Black and White Tour 2011: 17 2006: MTV Unplugged Ricky Martin Live: Black and White Tour :2007 מקור: 1999: פרס גראמי לאלבום הפופ הלטיני של השנה עבור האלבום Vuelve 2015: פרס גראמי לאלבום הפופ הלטיני של השנה עבור האלבום A Quien Quiera Escuchar (גרסת הדלוקס) Favorite Latin Artist - 2000 הזמר הטוב ביותר - 2000 הזמר האהוב (Favorite Male Artist) - בשנים 2002 ו-2006 אתר האינטרנט הרשמי של ריקי מרטין ריקי מרטין, ברשת החברתית פייסבוק ריקי מרטין, ברשת החברתית אקס (טוויטר) ריקי מרטין, ברשת החברתית אינסטגרם ריקי מרטין, ברשת החברתית טיקטוק ריקי מרטין, סרטונים בערוץ היוטיוב ריקי מרטין, באתר פינטרסט ריקי מרטין, במסד הנתונים הקולנועיים IMDb (באנגלית) ריקי מרטין, באתר AllMovie (באנגלית) ריקי מרטין, באתר Rotten Tomatoes (באנגלית) ריקי מרטין, באתר אפל מיוזיק (באנגלית) ריקי מרטין, באתר ספוטיפיי ריקי מרטין, באתר Last.fm (באנגלית) ריקי מרטין, באתר AllMusic (באנגלית) ריקי מרטין, באתר MusicBrainz (באנגלית) ריקי מרטין, באתר דיזר ריקי מרטין, באתר Yandex.Music (ברוסית) ריקי מרטין, באתר Discogs (באנגלית) ריקי מרטין, באתר Songkick (באנגלית) ריקי מרטין, באתר Genius ריקי מרטין, באתר MOOMA (בארכיון האינטרנט) ריקי מרטין, באתר בילבורד (באנגלית) קירה קוצ'ריין, הגרדיאן, עכבר העיר אונליין, ריקי מרטין: "שנאתי את זה שאנשים ניסו להוציא אותי מהארון בכוח", באתר הארץ, 8 ביולי 2011 מתן שרון‏, קוקו לוקו: כך ריקי מרטין שינה את עולם המוזיקה, באתר וואלה, 23 במרץ 2014 יניב חלילי, ריקיפדיה, באתר ynet, 26 באוגוסט 2016 סוכנויות הידיעות, ריקי מרטין הצהיר: "אני הומוסקסואל בר מזל", באתר ynet, 30 במרץ 2010 וואלה! סלבס‏, מזל טוב: ריקי מרטין הציע נישואים לבן זוגו חואן יוסף, באתר וואלה, 16 בנובמבר 2016 רז ישראלי, ריקי מרטין בישראל: המופע הסקסי של הקיץ, באתר nrg‏, 15 בספטמבר 2016 אביעד קדרון‏, גומר הולך: ההופעה של ריקי מרטין בישראל היתה קרובה לשלמות, באתר וואלה, 15 בספטמבר 2016 Ricky Martin, GRAMMY.com, ‏2020-05-19 (באנגלית)